Решение на Общия съд от 14 септември 2022 г. — Itinerant Show Room/EUIPO ― Save the Duck (ITINERANT)
(Дело T-416/21)1
(Марка на Европейския съюз — Производство по възражение — Заявка за фигуративна марка на Европейския съюз „ITINERANT“ — По-ранна фигуративна марка на Европейския съюз, изобразяваща пееща патица в кръг — Относително основание за отказ — Член 8, параграф 5 от Регламент (ЕС) 2017/1001 — Сходство — Репутация — Връзка — Несправедливо облагодетелстване — Липса на основателна причина — Член 95, параграф 2 от Регламент 2017/1001 — Член 27, параграф 4 от Делегиран регламент (ЕС) 2018/625 — Документ, представен за първи път пред апелативния състав — Недопустимост)
Език на производството: италиански
Страни
Жалбоподател: Itinerant Show Room Srl (Сан Джорджо ин Боско, Италия) (представител: E. Montelione, адвокат)
Ответник: Служба на Европейския съюз за интелектуална собственост (представители: J. Crespo Carrillo)
Друга страна в производството пред апелативния състав на EUIPO, встъпила в производството пред Общия съд: Save the Duck SpA (Милано, Италия) (представител: M. De Vietro, адвокат)
Предмет
С жалбата си на основание член 263 ДФЕС жалбоподателят иска отмяна на решението на пети апелативен състав на Службата на Европейския съюз за интелектуална собственост (EUIPO) от 6 май 2021 г. (преписка R 997/2020-5), постановено в производство по възражение между встъпилата страна и жалбоподателя.
Диспозитив
Отхвърля жалбата.
Осъжда Itinerant Show Room Srl да понесе направените от него съдебни разноски, както и тези на Службата на Европейския съюз за интелектуална собственост (EUIPO) и на Save the Duck SpA.
____________
1     ОВ C 357, 6.9.2021 г.